《四月三十日慈孝寺山亭席上次韵经父舍人送子》
宋代·范祖禹

去年使河东，饮饯天始秋。
今年使河北，复作萧寺游。
愧我燕居息，送公频按州。
雍容鹓鹭列，环佩鸣琅球。
岂知勤徒御，与国扬王休。
壁如果适口，安问梨与榴。
此行功名会，肯使岁月流。
载酒都门饯，行当迓归輈。

作者简介：范祖禹（1041-1098），字淳甫（淳，或作醇、纯，甫或作父），一字梦得，汉族，成都华阳人。生于宋仁宗康定二年，卒于哲宗元符元年，终年五十八岁。著名史学家，“三范修史”之一。祖禹著《唐鉴》十二卷，《帝学》八卷，《仁宗政典》六卷；而《唐鉴》深明唐三百年治乱，学者尊之，目为唐鉴公。《宋史本传》又著文集五十五卷，《宋史艺文志》并行于世。